Språkteigen

Språkteigen (tidligere kjent som Språkrøret og Språkøret) var et norsk radioprogram om det norske språk som ble sendt på NRK Radio fra 1974 til 2020. Programmet besto hovedsakelig av intervjuer, reportasjer og spørsmål fra lytterne om det norsk språk. Det tok for seg tema som ordhistorie (etymologi), språklig påvirkning av norsk, normering på bokmål eller nynorsk samt stedsnavn og personnavn. Programmet varte en halv time og ble sendt på P2 på søndag formiddager.

Språkteigen gikk igjennom flere endringer. Det startet under navnet Språkrøret med Olav Vesaas og Finn-Erik Vinje som programledere. Vinje var språkkonsulent for NRK, og fast deltager i programmet i perioden 1974–1989, sammen med Frank Nordli som overtok for Vesaas. Deretter kom Språkøret med Einar Bjorvatn og Sylfest Lomheim. Lomheim var professor ved Universitetet i Agder og var direktør i Språkrådet fra 2005 til 2010. I 1993 skiftet programmet navn til Språkteigen. Mellom 2005 og 2009 var Randi Lillealtern programleder, og Ann Jones hadde rollen 2011-2016. Deretter overtok Torunn Myhre som programleder. Sylfest Lomheim bidro i de fleste sendingene hvor han svarte på språkspørsmål fra lytterne.

Programmet er også tilgjengelig som podkast.

Språkteigen hadde et lyttertall på 27 000 i 2015, noe som gav programmet en andel på 5 %.

Etter at Språkteigen ble nedlagt i 2020, etablerte NRK et nytt språkprogram, Språksnakk, med Klaus Sonstad som programleder.Klaus Sonstad leder nytt språkprogram på NRK P2. NTB. Besøkt 15. januar 2021.

Referanser

 Eksterne lenker 
 Programmet på NRK Radio
 Språkteigen på Twitter

Kategori:Radioprogrammer på NRK Radio
Kategori:Norske kulturprogrammer på radio
Kategori:Norsk
Kategori:Norske faktaprogrammer på radio
Kategori:Norske radioprogrammer fra 1970-årene
Kategori:Norske radioprogrammer fra 1980-årene
Kategori:Norske radioprogrammer fra 1990-årene
Kategori:Norske radioprogrammer fra 2000-årene
Kategori:Norske radioprogrammer fra 2010-årene
Kategori:Norske radioprogrammer fra 2020-årene
Kategori:Opphør i 2020